Tā, iedomājies, ka tu stāvi kaut kur Amerikā uz ielas
un pie tevis pienāk japānis un prasa
"Atvainojiet, kā sauc šo kvartālu?"
Un tu atbildi, "Atvainojiet. Nu šī ir Ozolu iela, tā ir Gobu iela.
Tā ir 26. māja, tā ir 27."
Viņš saka, "Labi. Bet kā sauc šo kvartālu?"
Tu atbildi, "Nu, kvartāliem nav nosaukumu.
Ielām ir nosaukumi; kvartāli ir tikai
vietas bez nosaukumiem starp ielām."
Viņš aiziet, nedaudz apjucis un vīlies.
Tagad iedomājies, ka stāvi uz ielas kaut kur Japānā,
tu pagriezies pret blakus cilvēku un jautā,
"Atvainojiet, kā sauc šo ielu?"
Viņi atbild, "Nu, tas ir 17. kvartāls, šis ir 16. kvartāls"
Un tu saki , "Labi, un kā sauc šo ielu?"
Un viņi atbild, "Nu, ielām nav nosaukumu
Kvartāliem ir nosaukumi.
Paskatieties Google Maps. Tur ir 14.,15., 16., 17., 18., 19. kvartāls.
Visiem kvartāliem ir nosaukumi.
Ielas ir tikai vietas bez nosaukuma starp kvartāliem.
Un tad tu jautā, "Labi, bet kā tad jūs zināt savu mājas adresi?"
Viņš atbild, "Tas ir vienkārši, šis ir astotais kvartāls.
Es dzīvoju 17. kvartālā, mājā numur viens."
Tu saki, "Labi. Bet staigājot apkārt pa rajonu,
es ievēroju, ka māju numuri nav secīgi."
Viņš atbild, "Protams, ka ir. Tās ir numurētas pēc to uzbūvēšanas secības.
Pirmā kvartālā uzceltā māja ir māja numur viens.
Otrā uzceltā māja ir māja numur divi.
Trešā ir māja numur trīs. Tas ir viegli. Tas ir loģiski."
Tāpēc, man patīk, ka dažreiz mums ir
jādodas uz otru pasaules malu,
lai atskārstu pieņēmumus, par kuriem mēs agrāk nezinājām
un saprastu, ka pretstats arī var būt pareizs.
Tā, piemēram, Ķīnā ārsti uzskata,
ka viņu darbs ir uzturēt tevi veselu.
Tāpēc, katru mēnesi, kuru tu esi vesels, tu viņiem maksā,
un, kad tu esi slims, tev viņiem nav jāmaksā, jo viņi nav kārtīgi darījuši
savu darbu. Viņi kļūst bagāti, tev esot veselam, nevis slimam.
(Aplausi)
Lielākajā daļā mūzikas, mēs uzskatam "viens"
kā pirmo sitienu, muzikālās frāzes sākumu. Viens, divi trīs četri.
Bet Rietumāfrikas mūzikā "viens"
tiek uzskatīts par frāzes beigām,
kā atstarpe pirms teikuma beigām.
To var dzirdēt ne tikai frāzējumā, bet arī tajā kā viņi skaita ritmu.
Divi, trīs, četri, viens.
Un arī šī karte ir precīza.
(Smiekli)
Ir sakāmvārds, ka vienalga kādu patiesu lietu tu pateiktu par Indiju,
pretstats arī ir patiesība.
Tāpēc, neaizmirsīsim, vienalga - TED vai jebkur citur,
kur var dzirdēt ģeniālas idejas,
pretējais arī var būt patiesība.
Domo arigato gozaimashita.